### Beslutning

Godkendt.

### Sagsfremstilling

## Resume og sagens baggrund

Snertinge, [adresse], Føllenslev Energiselskab har den 9. november 2025 søgt om forlængelse af deres byggekredit med garanti der udløber 31. december 2025. Byggekreditten vedrører etape 4 af værkets anlægsprojekt.

## Indstillinger

Direktøren indstiller, at der godkendes forlængelse af byggekredit på [adresse] kr. frem til den 30. april 2026.

## Behandling

Økonomiudvalget, Kommunalbestyrelsen

## Sagsfremstilling

Den 29. november 2023 fik SSF Energi godkendt en byggekredit med kommunegaranti, som skal indfries og omlægges til endelig lånefinansiering senest den 31. december 2025.

Bestyrelsen for SSF Energi trak sig fra posten på den ordinære generalforsamling den 30. september 2025. På den ekstraordinære generalforsamling den 28. oktober 2025 blev der valgt en ny bestyrelse for SSF Energi. Den nye bestyrelse har behov for et samlet overblik over energiselskabets samlede økonomi samt anlægsprojektet der er optaget byggekredit til. Derfor besluttede bestyrelsen for SSF Energi den 3. november 2025 at anmode om forlængelse af byggekreditten.

Administrationen har været i dialog med den nuværende daglige leder og medlem af bestyrelsen i SSF Energi. Det er ikke på nuværende tidspunkt muligt for den nye bestyrelse at beskrive det anlægsprojekt som byggekreditten skal finansiere. Med en forlængelse af byggekreditten på 4 måneder får bestyrelsen tid til at skabe sig overblik over økonomien i energiselskabet samt projektet den tidligere bestyrelse har sat i gang.

Når den nye bestyrelse kan fremlægge en plan for anlægsprojektet samt beskrivelse af økonomien i projektet, kan bestyrelsen søge om forlængelse af byggekreditten, eller de kan beslutte at anlægsprojektet skal sættes i bero og byggekreditten betales tilbage.

*Garanti*

Kommunens garantiforpligtigelse for SSF Energi udgjorde pr. 31. oktober 2025 31.345.129,19 kr.

## Økonomiske konsekvenser

Der er ingen bevillingsmæssige konsekvenser.

Garantien får kun bevillingsmæssige konsekvenser for kommunen, hvis SSF Energi ikke er i stand til at betale lånet.

### Sagens forløb

19/11/2025 Økonomiudvalget
Anbefales.

Afbud: Ruben Eriksen